Tippviidikas
Tippviidikas (Alburnoides bipunctatus) on karpkalaliste seltsi kuuluv kala. Tippviidikal on viidikast veidi kõrgem keha, suu on otseseisune. Küljejoone all ja ülal on iseloomulikud täpid, millest moodustub kaks pikirida. Selg metalse läikega oliivpruun kuni sinakasrohekas, kõhualune hele. Pikkus kuni 13 cm, levila Kesk-Euroopast kuni Valgevene ja Volga jõe vesikonnani. Eelistab kiirevoolulisi ja puhtaveelisi jõgesid, harvem asustab järvesid. Hoidub erinevalt viidikast pigem veekogu põhjakihtidesse. Eestis levinud mõnede jõgede vesikonnas.